CELEX: 32020D0649
Language: et
Date: 2020-05-07 00:00:00
Title: Nõukogu otsus (EL) 2020/649, 7. mai 2020, millega määratakse kindlaks Euroopa Liidu nimel Rahvusvaheliste Raudteevedude Valitsustevahelise Organisatsiooni ohtlike kaupade veo eksperdikomitee 56. istungjärgul võetav seisukoht rahvusvahelise raudteeveo konventsiooni liite C teatavate muudatuste suhtes

15.5.2020   
               
               
                  ET
               
               
                  Euroopa Liidu Teataja
               
               
                  L 153/1
               
            
         NÕUKOGU OTSUS (EL) 2020/649,
         7. mai 2020,
         millega määratakse kindlaks Euroopa Liidu nimel Rahvusvaheliste Raudteevedude Valitsustevahelise Organisatsiooni ohtlike kaupade veo eksperdikomitee 56. istungjärgul võetav seisukoht rahvusvahelise raudteeveo konventsiooni liite C teatavate muudatuste suhtes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga („COTIF“), mida on muudetud 3. juuni 1999. aasta Vilniuse protokolliga, kooskõlas nõukogu otsusega 2013/103/EL (1).
                  
               
                     (2)
                  
                  
                     Kõik liikmesriigid, välja arvatud Küpros ja Malta, on COTIFi osalised.
                  
               
                     (3)
                  
                  
                     COTIFi artiklis 6 märgitakse, et rahvusvahelist raudteeliiklust ja raudteematerjalile rahvusvahelises liikluses kasutamiseks loa andmist tuleb reguleerida eeskirjadega, mis on loetletud selles artiklis, eelkõige ohtlike kaupade rahvusvaheliste raudteevedude eeskirjades (RID), mis moodustab COTIFi C liite.
                  
               
                     (4)
                  
                  
                     Euroopa Parlamendi ja nõukogu direktiivis 2008/68/EÜ (2) on sätestatud RIDil põhinevad liikmesriikide piires või liikmesriikide vaheliste ohtlike kaupade maantee-, raudtee- ja siseveevedude normid.
                  
               
                     (5)
                  
                  
                     COTIFi artikli 13 lõike 1 punkti d ja artikli 33 lõike 5 kohaselt võib Rahvusvahelise Raudteeveo Valitsustevahalise Organisatsiooni (OTIF) ohtlike kaupade veo eksperdikomitee (RIDi eksperdikomitee) RIDi lisa muuta.
                  
               
                     (6)
                  
                  
                     RIDi eksperdikomiteel on kavas 27. mail 2020 toimuval 56. istungjärgul vastu võtta muudatused, et kohandada RIDi teaduse ja tehnika arenguga.
                  
               
                     (7)
                  
                  
                     Kavandatavad muudatused on seotud tehniliste standarditega ja nende eesmärk on tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis võivad vedamise ajal endast ohtu kujutada.
                  
               
                     (8)
                  
                  
                     Tehnika arengut silmas pidades peetakse kavandatavaid muudatusi asjakohaseks, et tagada ohtlike kaupade ohutu kulutõhus vedu, ja seetõttu võib neid toetada,
                  
               
                     (9)
                  
                  
                     On asjakohane määrata kindlaks liidu nimel RIDi eksperdikomitees võetav seisukoht, kuna RIDi muudatused on liidu jaoks siduvad.
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu nimel 9. mai 1980. aasta rahvusvahelise raudteeveo konventsiooni (muudetud 3. juuni 1999. aasta Vilniuse protokolliga) raames Rahvusvaheliste Raudteevedude Valitsustevahelise Valitsustevahelise Organisatsiooni ohtlike kaupade veo eksperdikomitee 56. istungjärgul võetav seisukoht esitatakse dokumendis ST 7049/20 (3) toodud muudatuste tabelina.
            Nimetatud muudatuste tabelis osutatud dokumentidesse tehtavates väiksemates muudatustes võivad liidu esindajad RIDi eksperdikomitees kokku leppida ilma nõukogu täiendava otsuseta.
         
         
            Artikkel 2
            RIDi eksperdikomisjoni otsused avaldatakse pärast vastuvõtmist Euroopa Liidu Teatajas, märkides ära nende jõustumise kuupäeva.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 7. mai 2020
            
               
                  Nõukogu nimel
               
               
                  eesistuja
               
               G. GRLIĆ RADMAN
            
         
         
            (1)  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
         
            (2)  Euroopa Parlamendi ja nõukogu 24. septembri 2008. aasta direktiiv 2008/68/EÜ ohtlike kaupade siseveo kohta (ELT L 260, 30.9.2008, lk 13).
         
            (3)  Dokument ST 7049/20 on leitav järgmiselt internetiaadressilt: http://register.consilium.europa.eu.